K O R R A L D U S

Haapsalu,	10. veebruar 2005 nr 90

Sõidusoodustus Haapsalu linnas

Juhindudes sotsiaalhoolekande seaduse § 8 p 2, § 21, § 43 lg 2, kohaliku omavalitsuse korralduse seaduse § 6 lg 1, lg 3 p 1, § 30, § 31, Haapsalu põhimääruse § 35, § 63 ning haldusmenetluse seadusest Haapsalu Linnavalitsus

k o r r a l d a b :

1.	Tunnistada kehtetuks Haapsalu Linnavalitsuse 28. veebruari 2002 korraldus nr 102 “Sõidusoodustus Haapsalu linnas”.
2.	Võimaldada alates 01.märtsist 2005 tasuta sõit Haapsalu linnaliinide bussides Haapsalu linnas elavatele vanadus- ja töövõimetuspensionäridele ning puudega lastele ja puudega täiskasvanutele.
3.	Korraldus teha teatavaks Haapsalu Autobaas AS (Lihula mnt 27, 90506 Haapsalu) korralduse koopia saatmisega posti teel, aselinnapeale (I.Danilov), sotsiaal- ja tervishoiuosakonnale (E.Lemmsalu) koopia üleandmisega allkirja vastu.
4.	Korraldus jõustub teatavakstegemise päevast.
5.	Korraldus avalikustada väljapanekuga linnavalitsuse fuajees.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Teet Kallasvee
Linnapea	Erko Kalev
	Linnasekretär